A magyar nagydíjon a 19. időt autózta, megelőzve csapattársát és a Marussia versenyzőit. A futamon a 15. helyen ért célba csapattársa, Giedo van der Garde mögött. A belga nagydíj szombati kaotikus, eltaktikázott időmérőjén az utolsó rajtkockát szerezte meg. A másnapi futamon a 8. körben olaj szivárgás miatt volt kénytelen feladni a versenyt. Az olasz versenyhétvégén a 20. indulási pozíciót szerezte meg, majd a másnapi futamon a 17. helyen ért célba egy kör hátrányban a futam győztes Sebastian Vettelhez képest. A szingapúri nagydíjon az időmérő edzésen a 19. rajtkockát érte el Pastor Maldonado mögött. A másnapi futamot szintén a 19. helyen fejezte be egy kör hátrányban. A koreai versenyhétvégén a 19. rajtkockát autózta meg, majd a másnapi futamon 14. helyen intették le. A következő versenyhétvégén a verseny első 5 körének valamelyikében át kell hajtania a bokszutcán, mert Koreához hasonlóan Japánban is figyelmen kívül hagyta a piros jelzést a bokszutcában. Az időmérőedzésen a Japán nagydíj rajtrácsának 20. kockáját szerezte meg. A futam elején a 2. körben letöltötte boxutcaáthajtásos büntetését. Két helyett javítva és egy kör hátrányban a 18. helyen végzett. Indiában csak a 21. rajtkockát érő időt érte el, majd a futamon technikai hiba miatt volt kénytelen idő előtt abbahagyni a versenyt.